recursal/SuperWikiNEXT-32B huggingface dataset:
**பாளையத்து அம்மன்** 2000 ஆம் ஆண்டில் வெளிவந்த தமிழ் திரைப்படம் ஆகும். இந்தப் படத்தை இயக்குநர் இராம நாராயணன், இந்து சமயத்தின் கடவுள்களில் ஒன்றான அம்மனின் கதாப்பாத்திரத்தை முதன்மையாகக் கொண்டு இயக்கியுள்ளார். இந்தப் படத்தில் பாளையத்து அம்மன் தெய்வமாக நடிகை மீனா முக்கிய கதாபாத்திரத்தில் நடித்திருந்தார். இந்த படத்தின் மற்ற கதாபாத்திரங்களில் ராம்கி, திவ்யா உன்னி சரண் ராஜ் மற்றும் செந்தில் ஆகியோர் நடித்திருந்தனர்.

தயாரிப்பு
---------

படத்தின் இயக்குநர் இராம நாராயணன் ஆவார். பாளையத்து அம்மன் திரைப்படம் சிறி தேனான்டாள் தயாரிப்பு நிறுவனம் தயாரித்தது. இப்படத்தின் தயாரிப்பாளர் என். ராதா ஆவார். இசை அமைப்பாளர் எஸ். ஏ. ராஜ் குமார் அவர்கள் இசை அமைத்துள்ளார். என். கே. விஸ்வநாதன் இப்படத்தின் ஒளிப்பதிவு செய்துள்ளார். இப்படத்தின் படத்தொகுப்பாளர் ராஜ் கீர்த்தி ஆவார். பாளையத்து அம்மன் திரைப்படம் 2000 ஆம் ஆண்டு 28 அக்டோபரில் வெளிவந்தது. முதலில் இயக்குநர் இப்படத்திற்கு தேவதா என்று பெயரிட்டு இருந்ததாகவும் பின்னரே இப்படத்திற்குப் பெயர் மாற்றம் செய்யப்பட்டதாகவும் கூறப்படுகிறது.

கதை
---

ஒரு குரு குலத்தில் ஒரு துறவி தனது மாணவர்களுக்குத் தீமையையும் தீய சக்தியயையும் அழிக்க கடவுளான பாளையத்து அம்மன் மானிட உருவத்தில் பிறப்பார் என்று அறிவிப்பதன் மூலம் இந்தப் படம் தொடங்குகிறது. அசுரேஸ்வரன் (சரண் ராஜ்) தீமையின் பிரதிநிதி, இதன் நோக்கம் பூமியில் பிசாசின் ஆட்சியை நிறுவுவது ஆகும். *அசுரேஸ்வரன்* என்கிற அந்த சாத்தான் துறவியைக் கொல்கிறான், ஆனால் ***பாளையத்து அம்மனின்*** பிறப்பு நிறுத்தப்படவில்லை. அவர் **ராம்கி** மற்றும் **திவ்யா உன்னிக்கு** குழந்தையாகப் பிறந்து வளர்கிறார். திவ்யா உன்னி குழந்தையை அம்மனின் கோவிலுக்கு அழைத்துச் செல்லும் போது தவறுதலாக உண்டியலில் விழுகிறது. உண்டியலில் விழுந்த பொருட்கள் அனைத்தும் அம்மனுக்கு சொந்தம் எனப் பலர் அறிவுறுத்தியும் **ராம்கியும்**, **திவ்யாவும்** குழந்தையை எடுத்துச் செல்கின்றனர். எனினும் பாளையத்து அம்மன் அக்குழந்தையைப் பின் தொடர்ந்து வருகிறார்.

குழந்தை சாத்தானிடமிருந்து எல்லா வகையான தீங்குகளையும் பெறுகிறது, ஆனால் பாளையத்து அம்மன் (மீனா) ஒவ்வொரு முறையும் அதைக் காப்பாற்றுகிறார். அதே சமயம், பாளையத்து அம்மன் தனது குழந்தையை எடுத்துச் செல்ல விரும்புவதாக திவ்யா உன்னி கருதுகிறார், எனவே அதை அம்மனிடம் இருந்து காப்பாற்ற முயற்சிக்கிறாள். அம்மன் குழந்தையின் டீச்சராக வந்து செந்தில் வீட்டில் குடி புகுகிறார். படத்தின் இறுதியில் குழந்தையை சாத்தான் அசுரேஸ்வரன் கடத்திக் கொல்ல முயற்சி செய்கிறான். ஆனால் அம்மன் சாத்தானைக் கொன்று குழந்தையைப் பெற்றோரிடம் திருப்பித் தருகிறார்.

இசை
---

பாளையத்து அம்மன் திரைப் படத்திற்கு இசை அமைத்தவர் எஸ். ஏ. ராஜ் குமார் ஆவார். இந்தப் படத்தின் பாடல்களை வாலி, காளிதாசன் மற்றும் ராம நாராயணன் ஆகியோர் எழுதி உள்ளார்கள்.

### பாடல்கள்

வேப்பிலை வேப்பிலை - சுஜாதா மோகன்

ஆடி வந்தேன் - கே.எஸ். சித்திரா

பால் நிலா - ஸ்வர்ணலதா, அனுராதா ஸ்ரீராம்

பாளையத்து அம்மா நீ பாச விளக்கு - கே.எஸ். சித்திரா

அந்தபுரம் நந்தவனம் - மனோ, ஸ்வர்ணலதா

அம்மன் நடனம் 1 - இசை கருவி

அம்மன் நடனம் 2 - இசை கருவி

அம்மன் நடனம் 3 - இசை கருவி

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2017-04-25 அன்று மூலம் பரணிடப்பட்டது. 2019-10-19 அன்று பார்க்கப்பட்டது.
2. ↑
3. ↑
4. ↑
பறக்கும் கட்டங்கள் "X" குறியிடப்பட்டுள்ளன.

சதுரங்கத்தில், **பறக்கும் கட்டம்** அல்லது **தப்பிக்கும் கட்டம்** (*flight square* அல்லது *escape square*) என்பது ராஜாவோ அல்லது வேறு காயோ தாக்கப்படும் போது தன்னை காத்துக்கொள்ள செல்லும் கட்டமாகும். சில சமயங்களில் மார்பி தற்காப்பில் மந்திரி நகர்வதற்கு வழியில்லாமல் இருக்கும் போது தப்புவதற்கு c2-c3 ஐ பயன்படுத்தி ஒரு மிகையான  தப்பித்தல் கட்டத்தை உருவாக்கலாம்.

ராஜா தாக்கப்படும் போது அதிலிருந்து தப்பிக்க பறக்கும் கட்டத்திற்கு செல்லலாம். மற்றொரு வழி, ராஜாவை முற்றுகையிடும் காயை வெட்டலாம் அல்லது தனது மற்றொரு காயை ராஜாவிற்கும் முற்றுகையிடும் காய்க்கும் நடுவில் வைக்கலாம். முற்றுகையிடப்படும் ராஜாவிற்கு பறக்கும் கட்டம் இல்லை மற்றும் முற்றுகையிலிருந்து தப்புவதற்கு வழியில்லையெனில், அது இறுதி முற்றுகை எனப்படும்.வார்ப்புரு:Chessgloss

எதிரியின் காயை வெற்றிகொள்ள (அதாவது முடிவில் சதுரங்கப் பலகையில்  எதிரியை விட அதிகமான காய்கள் அல்லது அதிக மதிப்புடைய காய்களைப் பெறுதல்) எதிரி காயின் பறக்கும் கட்டங்களை நீக்கி (தாக்குதல் அல்லது கட்டங்களை ஆக்கிரமித்தல்) அதன் மீது ஆதிக்கம் செலுத்தி அக்காயைக் கைப்பற்ற அச்சுறுத்த வேண்டும்.

மேற்கோள்கள்
-----------

1. ↑  Hooper & Whyld (1996), p. 141, **flight**

ஆதார நூல்கள்
------------

* Brace, Edward R. (1977), *An Illustrated Dictionary of Chess*, Hamlyn Publishing Group, ISBN 1-55521-394-4 More than one of `|ISBN=` மற்றும் `|isbn=` specified (உதவி)
* David Vincent Hooper; Kenneth Whyld (1996) [First pub. 1992]. *The Oxford Companion to Chess* (2nd ). ஒக்ஸ்போர்ட் பல்கலைக்கழகப் பதிப்பகம். பன்னாட்டுத் தரப்புத்தக எண்:0-19-280049-3.
**கேரள அருங்காட்சியகம்** (*Kerala Museum*, கேரள வரலாற்று அருங்காட்சியகம் என்றும் அழைக்கப்படுகிறது) என்பது இந்தியாவின் கொச்சியின், இடப்பள்ளியில் உள்ள ஒரு அருங்காட்சியகம் ஆகும். இது கொச்சியில் உள்ள பழமையான கலை மற்றும் வரலாற்று அருங்காட்சியகங்களில் ஒன்றாகும். இந்த அருங்காட்சியகத்தை 1984 ஆம் ஆண்டில் கொடையாளர் மற்றும் தொழில்முனைவோரான ஆர். மாதவன் நாயர் (1914-1996) நிறுவினார். இந்த அருங்காட்சியகத்தை மாதவன் நாயர் அறக்கட்டளை நிர்வகிக்கிறது. 

கேரள அருங்காட்சியகத்தில் மூன்று காட்சியகங்கள் உள்ளன அவை: கேரள வரலாற்று அருங்காட்சியகம், பொம்மைகள் அருங்காட்சியகம் நவீன கலைக்கூடம் ஆகியவை ஆகும்.

கேரள வரலாற்று அருங்காட்சியகம்
-----------------------------

 கேரள வரலாற்று அருங்காட்சியகம் 
கேரள வரலாற்று அருங்காட்சியகமானது கேரள அருங்காட்சியகத்தில் உள்ள மிகப் பழமையான காட்சியகம் ஆகும். கேரள மாநிலத்தின் வரலாற்றை 36 ஓவியக் காட்சிப்படங்கள் மூலம் பிராந்தியங்களின் முக்கிய வரலாற்று அத்தியாயங்கள் மற்றும் ஆளுமைகள் குறித்து விவரிக்கிறது. காட்சியகத்துக்கு வருகை தரும் அனைவரும் காண ஒளி மற்றும் ஒலி நிகழ்ச்சி ஏற்பாடு செய்யப்பட்டுள்ளது. இதற்கு ஆங்கிலம் மற்றும் மலையாள மொழிகளில் வர்ணனைகள் உள்ளன. காட்சியகத்தில் கவனம் பெற்ற முக்கிய வரலாற்று நபர்களான, பொதியமலையின் ஆய் ஆண்டிரன், செங்குட்டுவன், இளங்கோ வேண்மான், புனித தோமா, ஆரிய குடியேற்றம், ஏழில்மலையின் நன்னன், குலசேகர ஆழ்வார், சேரமான் பெருமாள் நயனார், சங்கராச்சாரியார் ஆகியோர் இடம்பெற்றுள்ளனர்.  திருவனந்தபுரத்தின் சிற்பி கரமண ராஜகோபால் இந்த காட்சியகத்தில் சிற்பங்களையும் ஓவியங்களையும் உருவாக்கியுள்ளார், மேலும் கேரளத்தின் புகழ்பெற்ற வரலாற்றாசிரியர் ஏ. சிறீதர மேனன் இதன் உள்ளடக்கம் குறித்த ஆலோசனைகளை வழங்கினார். 

காட்சியகத்துக்கு வெளியே கேரள நிலத்தை கடலில் இருந்து கொண்டு வந்ததாக தொன்மத்தில் கூறப்படும் முனிவர் பரசுராமரின் சிலை உள்ளது.

நவீன கலைக்கூடம்
---------------

 நவீன கலைக்கூடம் 
நவீன கலைக்கூடத்தில் இந்தியாவின் சில முன்னணி நவீன ஓவியக் கலைஞர்களான ராஜா ரவி வர்மா, எம். எஃப். உசைன், எஃப். என். சௌசா, ஜாமினி ராய், பெனோட் பெகாரி முகர்ஜி, ராம்கிங்கர் பைஜ், இராம் குமார், கே. ஜி. சுப்பிரமணியன் ஆகியோரின் படைப்புகள் இடம்பெற்றுள்ளன.  இந்த ஓவியத் தொகுப்பை மாதவன் நாயர் மற்றும் அவரது கூட்டாளிகள் நான்கு ஆண்டு காலம் செலவழித்து சேகரித்தனர். இதற்காக கலைஞர்கள், ஓவிய சேகரிப்பாளர்கள், காட்சியகங்களிலிருந்தும் படைப்புகள் வாங்கப்பட்டன. இதில் சிலவற்றை கலைஞர்கள் அருங்காட்சியகத்திற்கு நன்கொடையாக வழங்கினர். இந்த காட்சியகத்தை 1994 ஆம் ஆண்டில் கேரள முதல்வர் கே. கருணாகரன் முறையாகத் திறந்து வைத்தார். 

கேரள அருங்காட்சியகத்தில் உள்ள நவீன ஓவிய சேகரிப்பு பகுதியில் மட்டுமே கேரளத்தில் பொதுமக்கள் பார்வைக்கு காணக்கிடைக்கும் நவீன ஓவியத் தொகுப்புகள் உள்ளன.

பொம்மை அருங்காட்சியகம்
----------------------

பொம்மை அருங்காட்சியகத்தில் 150 பொம்மை சேகரிப்புகள் உள்ளன, இவை இந்தியாவின் கலாச்சார குழுக்களையும், நடன மரபுகளையும் சித்தரிக்கின்றன.

குறிப்புகள்
-----------

1. ↑  "Museum of Kerala History". 18 July 2016 அன்று பார்க்கப்பட்டது.
2. ↑  B. Viju (5 August 2017). "Trompe-L’oeil" (in en-US). *Times of India Blog*. .
3. ↑  "Museum of Kerala History at Edappally". 18 July 2016 அன்று பார்க்கப்பட்டது.
கிரேக்கத் தொன்மங்களில் குறிப்பிடப்படும் **மினோட்டூர்** (*Minotaur* ) என்பது ஒரு தொன்மவியல் உயிரினமாகும். இவன் காளையின் தலை, வால் ஆகியவற்றோடு மனித உடல் கொண்டவனாக இருந்தான் என பழங்கால கிரேக்கத்தில் சித்தரிக்கப்பட்டுள்ளான். இவனை உரோமானிய கவிஞர் ஆவிட் "பாதி மனிதன் மற்றும் பாதி காளை" என்று விவரித்துள்ளார்.  இவனை கிரீட் மன்னர் மினோஸின் கட்டளையின் பேரில், கட்டிடக் கலைஞர் டெடாலசு மற்றும் அவரது மகன் இகாரசு ஆகியோரால் வடிவமைக்கப்பட்ட பெரிதான புதிர்வழி போன்ற கட்டுமானமாக இருந்த சிக்கல் வழியின் மையத்தில் வசிக்க வைத்தார்  மினோட்டூர் இறுதியில் ஏதெனியன் வீரரான தீச்சால் கொல்லப்பட்டான்.

உருவாக்கம் மற்றும் தோற்றம்
--------------------------

 சைப்ரஸின் என்கோமியைச் சேர்ந்த வெண்கல "கொம்பு கடவுள்"
கிரீட் தீவின் அரியாசனம் ஏறிய மினோஸ் அதன் பிறகு. தனது சகோதரர்களிடமிருந்து தான் ஆட்சி உரிமையை உறுதிப்படுத்த விரும்பினார். அதற்காக சீயஸ் கடவுளுக்கு ஒரு விலங்கைப் பலி கொடுக்க வேண்டுமென்று கருதினார். சமுத்திர ராஜனான பொசைடனைத் தொழுது, தேவதேவனுக்கு ஏற்ற ஒரு வெள்ளை காளையை தனக்குக் கொடுத்தருள வேண்டுமென்று அவர் பிரார்த்தனை செய்தார். காளை கடவுளுக்கு பலியிடப்படும் என்ற புரிதலுடன் பொசைடன் மினோசுக்கு காளையை அனுப்பினார். ஆனால் காளையின் அழகு காரணமாக அவரே காளையை வைத்திருக்க முடிவு செய்தார். கடவுளுக்கு வேறு ஒரு காளையை பலியிட்டால் அதை ஏற்றுக்கொள்வார் என்று மினோஸ் நம்பினார். மினோஸை தண்டிக்க, பொசைடன் மினோஸின் மனைவி பாசிபாஸ் காளையை காதல் ஏற்படுதாறு செய்தார். பாசிஃபா கைவினைஞரான டெடாலசு ஒரு உள்ளீடற்ற மரத்தாலான மாட்டை செய்து வைத்திருந்தார், அவள் காளையோடு கலவி புரிவதற்காக அந்த மரமாட்டுக்குள் தன்னை உள்ளிருத்திக் கொண்டாள். இதன் விளைவாக கருவுற்ற பாசிபாசுக்கு மினோட்டூர் பிறந்தான்.

பசிபாஸ் மினோட்டூரை பராமரித்து வளர்த்தாள். மினோட்டூர் பெரிய அளவு வளர்ந்து மூர்க்கமானான். ஒரு மனிதப் பெணுக்கும், மிருகத்திற்கும் இயற்கைக்கு மாறாக பிறந்த, மினோட்டூருக்கு இயற்கையான ஊட்டச்சத்து ஆதாரங்கள் போதாமையால், தன் உணவுக்காக மனிதர்களை விழுங்கினான். இதனால் மன்னர் மினோஸ், டெல்பியில் உள்ள டெல்பியில் ஆரக்கிள் கலந்தாலோசித்தபின், மன்னன் மினோஸ் மினோட்டாரை வைத்திருக்க டெட்டாடலசைக் கொண்டு சிக்கல் வழி கொண்ட ஒரு பிரம்மாண்டமான தளத்தைக் கட்டினார். அதன் இடம் நொசோஸில் உள்ள மினோசின் அரண்மனைக்கு அருகில் இருந்தது. 

மினோட்டூர் என்பதானது பொதுவாக பாரம்பரிய கலையில் மனிதனின் உடலும், காளையின் தலையும், வாலும் கொண்ட உருவத்தைக் குறிக்கிறது.

குறிப்புகள்
-----------

1. ↑  *semibovemque virum semivirumque bovem*, according to Ovid, *Ars Amatoria* 2.24, one of the three lines that his friends would have deleted from his work, and one of the three that he, selecting independently, would preserve at all cost, in the apocryphal anecdote told by Albinovanus Pedo. (noted by J. S. Rusten, "Ovid, Empedocles and the Minotaur" *The American Journal of Philology* 103.3 (Autumn 1982, pp. 332-333) p. 332.
2. ↑  In a counter-intuitive cultural development going back at least to Cretan coins of the 4th century BC, many visual patterns representing the Labyrinth do not have dead ends like a maze; instead, a single path winds to the center. See Kern, *Through the Labyrinth*, Prestel, 2000, Chapter 1, and Doob, *The Idea of the Labyrinth*, Cornell University Press, 1990, Chapter 2.

வெளி இணைப்புகள்
---------------

* கிரேக்க தொன்மங்களில் மினோட்டூர் கிரேக்க நூல்கள் மற்றும் கலை.
**கேயூ வரிசை** (Ku band) என்பது *மின்காந்த அலைவரிசையில்* (electromagnetic spectrum) உள்ள நுண்ணலைப் பிரிவாகும். கேயூ என்பது கே வரிசையின் கீழ் என்பதைக் குறிக்கிறது. 
(Ku-K under). இவை ரேடார் தொழில்நுட்பப் பிரிவில் உபயோகிக்கப்படுகிறது. இந்த அலைவரிசையின் அதிர்வெண் 12–18 GHz என மின்னியல் மற்றும் மின்னணுவியல் பொறியாளர்கள் கழகம் வரையறை செய்துள்ளது. முக்கியமாக செயற்கைக்கோள் தகவல் தொடர்பிற்கும், நிலையான ஒளிபரப்பிற்கும் பயன்படுத்தப்படுகிறது. ஐரோப்பாவின் சில பகுதிகளில் வாகனங்களின் வேகத்தை அளக்கவும் இவை உபயோகப்படுத்தப்படுகின்றன. ஆனால் இதை மழைக்காலங்களில் உபயோகப்படுத்தும் இடங்களில் இதன் அதிர்வெண் 10 GHz விட அதிகமாக இருக்கும் போது இந்த அலைவரிசையின் தரம் குறைகிறது (degradation). இதில் கே என்பது ஜெர்மானிய மொழியில் *கர்ஸ்* (kurz) என்பதிலிருந்து பெறப்பட்டது. இதற்கு *குட்டை* அல்லது *கட்டை*(short) என்று பொருள்.

மேற்கோள்கள்
-----------

1. ↑  IEEE Std 521 - 2002 URL only available to IEEE members
2. ↑  Note that in the band 11.2–12 GHz the *working* definitions of Ku band and X band overlap; satellite communications engineers would generally regard frequencies above 11.2 GHz as being part of the Ku band.
3. ↑  Radar Detectors Glossary
4. ↑  What is Ku band?
5. ↑   பரணிடப்பட்டது 2013-12-21 at the வந்தவழி இயந்திரம் (german)
**பறக்கை** (ஆங்கில மொழி: *Parakkai*) என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் மீட்டர் உயரத்தில் அமைந்துள்ள பறக்கை பகுதியின் புவியியல் ஆள்கூறுகள், 8°08′09″N 77°27′06″E﻿ / ﻿8.135800°N 77.451600°E﻿ / 8.135800; 77.451600 (அதாவது, 8°08'08.9"N, 77°27'05.8"E) ஆகும். நாகர்கோவில், கோட்டாறு, தேரூர், தெங்கம்புதூர் மற்றும் வல்லன் குமாரன் விளை ஆகியவை பறக்கை பகுதிக்கு அருகிலுள்ள முக்கிய புறநகர்ப் பகுதிகளாகும்.

கன்னியாகுமரி மாவட்டத்தின் மிகப் பெரிய ஏரியான பறக்கை ஏரி இங்கு அமைந்துள்ளது. கன்னியாகுமரி மாவட்டத்தில் மீனவ மற்றும் விவசாய சமூகத்தின், சமூக-பொருளாதார நிலையை உயர்த்துவதற்காக, 2017ஆம் ஆண்டு பறக்கையில் உள்ள மீன்வளப் பயிற்சி மற்றும் ஆராய்ச்சி மையம் நிலையான மீன்வளர்ப்பு இயக்குனரகத்துடன் இணைக்கப்பட்டு கன்னியாகுமரி - பறக்கை நிலையான மீன்வளர்ப்பு மையம் எனப் பெயர் மாற்றப்பட்டது. For the cultivation of loaches and to run research centre in Parakkai, necessary steps are underway by the State Government of Tamil Nadu. இங்கிருந்து சுமார் 1.6 கி.மீ. தூரத்தில் சுசீந்திரம் தேரூர் பறவைகள் சரணாலயம் அமையப் பெற்றுள்ளது. 

ஆயிரம் ஆண்டுகள் பழமையான மதுசூதன பெருமாள் கோயில், பறக்கையில் கட்டப்பட்டுள்ளது. அக்கரை மகாதேவர் கோயில் இங்குள்ள மற்றொரு முக்கியமான கோயிலாகும். இவ்விரு கோயில்களும் தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகின்றன. பறக்கை முத்தாரம்மன் கோயில், பறக்கை காளியாளன் என்ற கைலாசநாதர் கோயில், பறக்கை சந்தனமாரியம்மன் கோயில் ஆகியவை இங்குள்ள மற்ற கோயில்களாகும்.

மேற்கோள்கள்
-----------

1. ↑  "பொங்கல் 2023: நாகர்கோவில் பறக்கை பகுதியில் சமத்துவ பொங்கல் கொண்டாட்டம்." *Samayam Tamil*. 2023-02-08 அன்று பார்க்கப்பட்டது.
2. ↑  "Kanyakumari - Parakkai Centre for Sustainable Aquaculture - Home". *www.tnjfu.ac.in*. 2023-02-08 அன்று பார்க்கப்பட்டது.
3. ↑  "The delicious Ayirai could become Tamil Nadu's state fish". *The News Minute* (ஆங்கிலம்). 2017-11-18. 2023-02-08 அன்று பார்க்கப்பட்டது.
4. ↑  "1000 ஆண்டுகள் பழமையான பறக்கை மதுசூதன பெருமாள் கோயில்". *www.dinakaran.com* (ஆங்கிலம்). 2023-02-08 அன்று மூலம் பரணிடப்பட்டது. 2023-02-07 அன்று பார்க்கப்பட்டது.
5. ↑  "Arulmigu Madhusoothana Perumal Temple, Parakkai - 629601, Kanyakumari District [TM038385].". *hrce.tn.gov.in*. 2023-02-07 அன்று பார்க்கப்பட்டது.
6. ↑  "Arulmigu Akkarai Mahadevar Temple, Kulakkarai, Parakkai - 629601, Kanyakumari District [TM038386].". *hrce.tn.gov.in*. 2023-02-08 அன்று பார்க்கப்பட்டது.

வெளி இணைப்பு
------------

* GeoHack - பறக்கை]
**நாட்டுச்சாலை அமிர்தகடேசுவரர் கோயில்** தமிழ்நாட்டில் தஞ்சாவூர் மாவட்டம், நாட்டுச்சாலை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அமிர்தகடேசுவரர், அமிர்தாம்பிகை சன்னதிகளும், விநாயகர், சுப்ரமணியர், காளியம்மன், இந்திரன், சந்திரன், பைரவர், நவக்கிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. சித்திரை மாதம் சித்ரா பௌர்ணமி முக்கிய திருவிழாவாக நடைபெறுகிறது. வைகாசி மாதம் விசாகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பறவை நோக்குதல்** என்பது மக்கள் வசிக்கும் பகுதிகளில் உள்ள குளம், குட்டை, ஏரி போன்ற நீர் நிலைகளில் காணப்படும் பறவைகளை கவனித்து பார்த்து, ஒலிகளைக் கேட்டு கற்றுக்கொள்ளுதல் மற்றும் அவற்றின் வாழிடங்களையும் உணவுமுறைகளையும் அறியும் ஒரு பொழுதுபோக்கு அம்சம். இருகண் நோக்கி, குறிப்பேடு, பறவைகள் பற்றிய அறிமுகக் கையேடுகளுடன் பறவைகளின் வாழிடம் அல்லது பறவைகள் சரணாலயம் சென்று பறவைகளை உற்று நோக்கி அறிவது‌ பறவை நோக்குதல்.

பறவை நோக்குதல்

பறவை நோக்குதல் நெறிமுறைகள்
--------------------------

பறவை நோக்குதலுக்கு செல்ல வேண்டியவர்கள் கவனத்தில் கொள்ள வேண்டிய நெறிமுறைகள்:

1. பறவைகளின் வாழிடத்திற்குச் செல்கிறோம், எனவே அவற்றின் சுதந்திரத்தைக் கவனத்தில்கொள்ள வேண்டும்.
2. சத்தமிடுதல், உரக்கப் பேசுதல், செல்லிடப் பேசியின் அழைப்பு ஒலி ஆகியவற்றைத் தவிர்க்க வேண்டும்.
3. பறவைகள் அடைகாக்கும் காலங்களில் அவற்றின் கூட்டின் அருகே செல்வதைத் தவிர்க்க வேண்டும். பறவைகள் எரிச்சல் அடைந்தோ கலக்கமடைந்தோ முட்டையை விட்டு பறக்க வாய்ப்பு உண்டு.
4. நெகிழி பாலிதீன் போன்ற பொருட்களை பறவைகளின் வாழிடங்களில் உபயோகிக்கக்கூடாது.
5. காணும் பறவையைப் பற்றிய தெளிவில்லாமல் அதனைக் கணக்கில் எடுத்துக்கொள்ளக் கூடாது.

BrantaLeucopsisMigration

பறவைகளை இனங்காணுதல்
-------------------

பறவை நோக்குதலில் ஆர்வம் உடையவர்கள், பறவைகளின் வாழிடத்தைக் கண்டறிந்த பிறகு நோக்குதலுக்காக அதிகாலை நேரங்களில் செல்வதால் இரைதேட சுறுசுறுப்பாய் பறவைகள் இயங்கும். இந்நேரம் சிறந்ததாய் அமையும்.

### இனங்காணும் முறைகள்

#### உடல் மற்றும் சிறகுகள் (Body and Wings) & வண்ண அமைப்பு (Colour Pattern)

ஒரு பறவையைப் பார்க்கும்பொழுது முதலில் அதன் வண்ணம் எவ்விடத்தில் எவ்வாறு அமைதுள்ளது, சிறகின் நிறம் அலகில் தலையின் நிறம், மார்பு, வயிறு போன்றவற்றின் நிறம் என்ன என்பதை முதலில் கவனிக்க வேண்டும். 

#### அளவு மற்றும் வடிவம் (Size and Shape)

தெரிந்த பறவையை வைத்து இதனை முடிவு செய்யலாம். காக்கையை விட பெரியது, சிட்டுக்குருவியை விட பெரியது என்பது போன்று அடையாளம் காணுதல்.

#### அலகின் அமைப்பு (Beak / Bill Structure)

பல்வேறு உணவுப் பழக்கவழக்கங்களுக்கு ஏற்ற அலகுகள்
ஒவ்வொரு பறவைக்கும் அதன் வாழ்க்கை முறைக்கும் உணவு முறைக்கும் ஏற்ற வகையில் அதன் அலகு அமைந்திருக்கும். 

* பொது அலகு (General)
* பூச்சி பிடி அலகு (Insect Catching)
* திணையுண்ணி (Grain Eating)
* குறும்பைத் தின்னி (Coniferous Seed Eating)
* தேன் உறிஞ்சி அலகு (Nectar Feeding)
* பழந் தின்னி அலகு (Fruit Eating)
* மரங்கொத்தி அலகு (Chiselling)
* பை அலகு (Dip Netting)
* மேல் வாரும் அலகு (Surface Skimming)
* மண் துழாவி அலகு (Scything)
* ஆழத்தேடு அலகு ( Probing)
* வடிப்பலகு (Filter Feeding)
* மீன்கொத்தி அலகு (Aerial Fishing)
* நீர்த் துழாவி அலகு (Pursuit Fishing)
* பிணந்தின்னி அலகு (Scavenging)
* கொன்றுன்னி அலகு (Raptorail)

பறவைநோக்குதல் குறிப்பு
----------------------

1. வாழிடம் (Habitat)
2. பழக்கங்கள் (Behavioural Aspects)
3. அழைப்பு மற்றும் கீச்சல் (Call)
4. பறக்கும் முறை (Flying Pattern )
5. கூட்டின் அமைப்பு (Nest)

ஒரு புதிய பறவையைக் காணும்போது மேலே கூறிய ஐந்து கருதுகோள்களையும் நினைவில் கொண்டு தேதி, நேரம், பார்த்த இடம் ஆகியவற்றுடன் ஒரு சிறிய குறிப்பை எடுத்துக்கொள்வது புகைப்படம், இணையம் மற்றும் பறவைகள் பற்றிய புத்தகத்துடன் மேலும் பல தகவல்களை அப்பறவைகளைப் பற்றி குறிப்பெடுப்பது.

மேற்கோள்கள்
-----------

1. ↑  சரவண கணேஷ் & கொழந்த. *கா2 : கா ஸ்கொயர்*. .
2. ↑  ஆதி வள்ளியப்பன். *நாராய் நாராய்*. அறிவியல் வெளியீடு. .
3. ↑  தியோடர் பாஸ்கரன். *இன்னும் பிறக்காத தலைமுறைக்காக*. உயிர்மை. .
பெ. கருணாகரன்
**பெ. கருணாகரன்** (பிறப்பு: சூலை 15, 1965) என்பவர் தமிழக எழுத்தாளர் மற்றும் கவிஞர். கடலூர் மாவட்டத்திலுள்ள விருத்தாசலம் எனும் ஊரில் பிறந்த இவர் இங்குள்ள திரு கொளஞ்சியப்பர் அரசினர் கலைக்கல்லூரியில் இளங்கலை மற்றும் முதுகலை தமிழிலக்கியம் படித்தார். கல்லூரி நாட்களில் கவிதை, சிறுகதைகள் எழுதத் தொடங்கிய இவர் பல போட்டிகளில் கலந்து கொண்டு பரிசுகள் பெற்றுள்ளார். இவர் இதுவரை சுமார் 100 சிறுகதைகளும், 200க்கும் மேற்பட்ட கவிதைகளும் எழுதியுள்ளார். செய்தி தொடர்பான 500க்கும் மேற்பட்ட கட்டுரைகளை எழுதியுள்ளார். ஆனந்த விகடனில் மாணவப் பத்திரிகையாளராக அறிமுகமாகி, பிறகு அதே இதழின் ஆசிரியர் குழுவிலும் ஒருவராகப் பணியாற்றினார். அதன் பிறகு, கடந்த 25 ஆண்டுகளாக நக்கீரன், தினமணி, குமுதம் போன்ற பத்திரிகைகளில் பணியாற்றிய இவர் 2009ம் ஆண்டு ஜூலை மாதத்திலிருந்து புதிய தலைமுறை வார இதழில் இணையாசிரியராகப் பணியாற்றி வருகிறார்.

எழுதியுள்ள நூல்கள்
------------------

1. அமேசான் காடுகளும் சஹாராப் பாலைவனமும் எப்படித் தோன்றின? (குழந்தைகளுக்கான சிறுகதைத் தொகுதி)
2. குளம்பொலி ஞானங்கள் (கவிதைத் தொகுதி)
3. அம்மாவின் புன்னகை (சிறுகதைத் தொகுதி)

பாராட்டும் பரிசும்
------------------

* இவர் எழுதிய "அமேசான் காடுகளும் சஹாராப் பாலைவனமும் எப்படித் தோன்றின?" எனும் நூல் திருப்பூர்த் தமிழ்ச் சங்கம், தமிழ்நாடு முற்போக்கு எழுத்தாளர்கள் மற்றும் கலைஞர்கள் சங்கம், கம்பம் பாரதி இலக்கியப் பேரவை, நொய்யல் இலக்கிய வட்டம் ஆகிய அமைப்புகளின் மூலம் 2009ம் ஆண்டின் சிறந்த குழந்தைகள் இலக்கிய நூலாகத் தேர்வு பெற்று பரிசுகள் பெற்றுள்ளது. இந்நூலுக்கு 2013 ஆம் ஆண்டு தமிழ்ப் பேராயத்தின் அழ. வள்ளியப்பா குழந்தை இலக்கிய விருதும் கிடைத்துள்ளது.

மேற்கோள்கள்
-----------

1. ↑  அம்மாவின் புன்னகை நூல் குறித்த குறிப்புகள் (தினமலர்)
மைய விழித்திரை நரம்பு ( central retinal vein ) என்பது மைய விழித்திரை தமனி, சிரைக்கு இணையானதாகும். இது கண்ணின் விழித்திரையில் இரத்தத்தை எடுத்துச் செல்லும் முக்கிய நரம்பாக உள்ளது. இதில் அடைப்பு ஏற்படும்போது, அதை **மைய விழித்திரை நரம்பு அடைப்பு** (**central retinal vein occlusion**, also **CRVO**) என்கிறார்கள். இந்த நரம்பில் அடைப்பு ஏற்படுவதால் பார்வை வெகுவாகப் பாதிக்கப்படுகிறது. இந்த நரம்பில் அடைப்பு ஏற்படும்போது புதிய இரத்தக்குழாய்கள் உருவாகின்றன. இந்த இரத்தக்குழாய்கள், கசியும் தன்மை உடையதால் பார்வை கடுமையாகப் பாதிக்கப்படுகிறது. மேலும், விழித்திரையில் உள்ள ‘மேக்குலா’ என்ற பகுதி வெகுவாகப் பாதிக்கப்பட்டு அதில் வீக்கமும் ஏற்படுகிறது. இதனால் கண் அழுத்த நோய் ஏற்படக்கூடும்.

சிகிச்சை
--------

இதற்கான சிகிச்சையானது புதிய ரத்தக்குழாய் வளர்ச்சியைத் தடுக்கக்கூடிய மருந்தைக் கண்ணுக்குள் செலுத்துவது ஆகும். மேக்குலாவில் ஏற்பட்ட வீக்கமும் இதனால் குறைகிறது. வயதானவர்களைக் காட்டிலும் வயது குறைவானவர்களுக்கு இந்தப் பிரச்சினை ஏற்படும்போது, சிகிச்சைக்குப் பின் பார்வை கிடைப்பதற்கான வாய்ப்பு சற்றுக் கூடுதலாக உள்ளது.

மேற்கோள்கள்
-----------

1. ↑  Ophthalmology at a Glance, Jane Olver & Lorraine Cassidy, Blackwell Science 2005.[*page needed*]
2. ↑  Hayreh, Sohan Singh; Zimmerman, M. Bridget; Podhajsky, Patricia (1994). "Incidence of Various Types of Retinal Vein Occlusion and Their Recurrence and Demographic Characteristics". *American Journal of Ophthalmology* **117** (4): 429–41. doi:10.1016/S0002-9394(14)70001-7. பப்மெட்:8154523.
3. ↑  மு. வீராசாமி (17 நவம்பர் 2018). "கண்ணிலே அடைப்பிருந்தால்..." *கட்டுரை*. இந்து தமிழ். 25 திசம்பர் 2018 அன்று பார்க்கப்பட்டது.
எண்கணிதத்தில் **மையப்படுத்தப்பட்ட பலகோண எண்** (*centered polygonal number*) என்பது வடிவ எண்களில் ஒரு வகையாகும். தரப்பட்டப் புள்ளிகளில்,ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு பலகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட வடிவ எண்ணாகும். ஒரு அடுக்கின் பலகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் பலகோணத்தின் ஒரு பக்கத்திலுள்ள புள்ளிகளைவிட ஒன்று அதிகமாக இருக்கும்.

முக்கியமான மையப்படுத்தப்பட்ட வடிவ எண்கள்
----------------------------------------

* மையப்படுத்தப்பட்ட முக்கோண எண்கள் 1,4,10,19,31,... (OEIS-இல் வரிசை A005448)

* மையப்படுத்தப்பட்ட சதுர எண்கள் 1,5,13,25,41,... (A001844)
* மையப்படுத்தப்பட்ட கன எண்கள் 0, 1, 8, 27, 64,.. ((OEIS-இல் வரிசை A000578)

)

* மையப்படுத்தப்பட்ட ஐங்கோண எண்கள் 1,6,16,31,51,... (A005891)
* மையப்படுத்தப்பட்ட அறுகோண எண்கள் 1,7,19,37,61,... (A003215)
* மையப்படுத்தப்பட்ட எழுகோண எண்கள் 1,8,22,43,71,... (A069099)
* மையப்படுத்தப்பட்ட எண்கோண எண்கள் 1,9,25,49,81,... (A016754)
* மையப்படுத்தப்பட்ட நவகோண எண்கள் 1,10,28,55,91,... (A060544)
* மையப்படுத்தப்பட்ட தசகோண எண்கள் 1,11,31,61,101,... (A062786)

பட விளக்கம்
-----------

எடுத்துக்காட்டாக மையப்படுத்தப்பட்ட சதுர எண்கள் மற்றும் மையப்படுத்தப்பட்ட அறுகோண எண்களுக்கான பட விளக்கங்களைக் காணலாம்.

### மையப்படுத்தப்பட்ட சதுர எண்கள்

| 1 |     | 5 |     | 13 |     | 25 |
| --- | --- | --- | --- | --- | --- | --- |
| * |  | *   ***   * |  | *   *   **   **   *   **   **   *   * |  | *   *   *   *   *   *   *   *   *   *   *   *   *   *   *   *   *   *   *   *   *   *   *   *   * |

### மையப்படுத்தப்பட்ட அறுகோண எண்கள்

| 1 |     | 7 |     | 19 |     | 37 |
| --- | --- | --- | --- | --- | --- | --- |
| * |  | ******* |  | ******************* |  | ************************************* |

வாய்ப்பாடு
----------

மேலேயுள்ள படங்களில் உள்ளதுபோல ஒரு *n* -ஆம் மையப்படுத்தப்பட்ட *k*-கோண எண்ணை, ஒரு மையப்புள்ளியைச் சுற்றி (*n*−1) -ஆம் முக்கோண எண்களின் *k* பிரதிகளை வைப்பதன் மூலம் பெறமுடியும்.

எனவே *n* -ஆம் மையப்படுத்தப்பட்ட *k*-கோண எண்:

{\displaystyle C\_{k,n}={\frac {kn}{2}}(n-1)+1.}
பலகோண எண்களில் உள்ளது போல மையப்படுத்தப்பட்ட எண்களிலும் முதல் எண் 1 தான். எந்தவொரு *k* மதிப்பிற்கும், *k*-கோண மற்றும் மையப்படுத்தப்பட்ட *k*-கோண எண்களில் முதல் எண் 1 ஆகும்.. அதற்கடுத்த *k*-கோண மற்றும் மையப்படுத்தப்பட்ட *k*-கோண எண்ணைப் பின்வரும் வாய்ப்பாட்டின் மூலம் காணலாம்:

{\displaystyle {\frac {k^{2}}{2}}(k-1)+1}
இதிலிருந்து எண் 10, முக்கோண எண் மற்றும் மையப்படுத்தப்பட்ட முக்கோண எண்ணாகவும் 25 சதுர எண் மற்றும் மையப்படுத்தப்பட்ட சதுர எண்ணாகவும் இருப்பதைக் காணலாம். ....

ஒரு பகா எண் பலகோண எண்ணாக இருக்கமுடியாது. ஆனால் பல மையப்படுத்தப்பட்ட பலகோண எண்கள் பகா எண்களாக இருக்கும்.

மேற்கோள்கள்
-----------

* Neil Sloane & Simon Plouffe, *The Encyclopedia of Integer Sequences*. San Diego: Academic Press (1995): Fig. M3826
* Weisstein, Eric W. "Centered polygonal number", *MathWorld*.
**கணிதம் மற்றும் கோட்பாட்டு உயிரியல்** (*Mathematical and theoretical biology*) என்பது பல்துறை சார்ந்த அறிவியல் ஆய்வு களமாகும். இக்களமானது சில சமயங்களில் கணிதத்தை வழியுருத்தும் விதமாக **கணித உயிரியல்** அல்லது **உயிரியல் கணிதம்** என்று அழைக்கப்படுகிறது, அதே நேரத்தில் உயிரியலை வழியுருத்தும் விதமாக **கோட்பாட்டு உயிரியல்** என்று அழைக்கப்படுகிறது.

கோட்பாட்டு உயிரியல் என்பது பெரும்பாலும் உயிரியலின் கோட்பாட்டு விதிகளை உருவாக்குவதாகவே அமைகிறிது, கணித உயிரியலானது பெரும்பாலும் உயிரியல் அமைப்பை அறிவதர்காண கணித கருவிகளின் பயன்பாட்டை பற்றியதாகவே அமைகிறது, இருந்த போதும் இவ்விரண்டும் அவ்வப்போது பொருளில் இடம் மாறுவதும் உண்டு.

கணித உயிரியலின் நோக்கமானது கணிதவியல் சார்புடையதாகவும், அதன் சார்புடைய சிகிச்சை அளித்தலும், உயிரியல் செயகல்பாடுகளுக்கான மாதிரிக்கூறுகளுக்கானதாகவும், பயன்பாட்டு கணிதத்தில் உக்திகளையும், கருவிகளின் பயன்பாட்டினையும் சார்ந்ததாக அமைகிறது. உயிரியல், உயிரி மருத்துவவியல், உயிர்த் தொழில் நுட்பம் போன்ற துறைகளின் ஆய்வுகளில் கோட்பாடு மற்றும் செய்முறை சார்ந்ததாகவும் கணித உயிரியல் அமைகிறது.

மேற்கோள்கள்
-----------

1. ↑  "There is a subtle difference between mathematical biologists and theoretical biologists. Mathematical biologists tend to be employed in mathematical departments and to be a bit more interested in math inspired by biology than in the biological problems themselves, and vice versa." Careers in theoretical biology பரணிடப்பட்டது 2019-09-14 at the வந்தவழி இயந்திரம்
2. ↑  Longo, Giuseppe; Soto, Ana M. (2016-10-01). "Why do we need theories?". *Progress in Biophysics and Molecular Biology*. From the Century of the Genome to the Century of the Organism: New Theoretical Approaches **122** (1): 4–10. doi:10.1016/j.pbiomolbio.2016.06.005. .
3. ↑  Montévil, Maël; Speroni, Lucia; Sonnenschein, Carlos; Soto, Ana M. (2016-10-01). "Modeling mammary organogenesis from biological first principles: Cells and their physical constraints". *Progress in Biophysics and Molecular Biology*. From the Century of the Genome to the Century of the Organism: New Theoretical Approaches **122** (1): 58–69. doi:10.1016/j.pbiomolbio.2016.08.004. .
**என். மோகனன்** (*N. Mohanan*) (27 ஏப்ரல் 1933 - 3 அக்டோபர் 1999) ஓர் மலையாள -மொழிச் சிறுகதை எழுத்தாளரும், தென்னிந்தியாவின் கேரளாவைச் சேர்ந்த புதின எழுத்தாளருமாவார். 1998இல் *இன்னாலதே மழை* என்ற நூலுக்காக கேரள சாகித்ய அகாதமி விருது பெற்றார். *நின்டே கதை (என்டேயும்), துக்கத்தின்டே ராத்திரிகள், பூஜக்கெடுக்காத பூக்கள், என். மோகனன்டெ கதைகள், சேஷபத்திரம், நுனையின் சனிகதகள் தேடி, சிநேகத்தின் வியாகரணம், நிஷேதா ராஜ்யத்தில் ராஜாவு, ஓரிக்கல்* உள்ளிட்ட பத்து சிறுகதைத் தொகுப்புகளை வெளியிட்டுள்ளார். இவர், கோட்டயம் மாவட்டம்]] பளை அமனகர இல்லத்தைச் சேர்ந்த ஏ. என். நாராயணன் நம்பூதிரி - பிரபல மலையாள எழுத்தாளர் லலிதாம்பிகா அந்தர்ஜனம் ஆகியோரின் மகனாவார்.

சுயசரிதை
--------

இவர் ஏப்ரல் 27, 1933 அன்று கோட்டயம் மாவட்டம் இராமபுரத்தில் பிறந்தார். இராமபுரத்தின் செயின்ட் அகஸ்டின் ஆங்கிலப் பள்ளியிலும் திருவனந்தபுரம் பல்கலைக்கழகக் கல்லூரியிலும்படித்தார். காலடி ஸ்ரீ சங்கரா கல்லூரியில் இவர் மலையாள ஆசிரியராகவும் பணியாற்றினார். பின்னர், கேரள அரசின் கலாச்சார விவகார இயக்குநராகவும் பணியாற்றினார். கேரள மாநில திரைப்பட மேம்பாட்டுக் கழகத்தின் இயக்குநராக பணிபுரிந்து 1988இல் சேவையிலிருந்து ஓய்வு பெற்றார்.

இறப்பு
------

மோகனன், அக்டோபர் 3, 1999 அன்று இறந்தார்.

மேற்கோள்கள்
-----------

1. ↑  "Kerala Sahitya Akademi Awards" பரணிடப்பட்டது 24 செப்டம்பர் 2017 at the வந்தவழி இயந்திரம். Kerala Sahitya Akademi. Retrieved 12 April 2014.

2. 
3. 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States
* நெதர்லாந்து

 |
| மற்றவை | 
* Europeana

 |
அரண்மனை in வடக்குச் சுமாத்திரா, இந்தோனேசியாவார்ப்புரு:SHORTDESC:அரண்மனை in வடக்குச் சுமாத்திரா, இந்தோனேசியா
**மைமூன் அரண்மனை** (*Maimoon Palace* அல்லது *Maimun Palace*, இந்தோனேசிய மொழி: *Istana Maimun* என்பது டெலி சுல்தானகத்தின் ஓர் அரண்மனையும் இந்தோனேசியாவின் வடக்கு சுமாத்திராவின் தலைநகரான மேடானில் நன்கு அறியப்பட்ட அடையாளமுமாகும். இன்று, இது ஓர் அருங்காட்சியகமாகச் செயற்படுகிறது.

1887-1891 ஆண்டுகளில் சுல்தான் மஉமூன் அல் ரசீது பெர்காசா அலமியாவால் கட்டப்பட்ட இந்த அரண்மனையை ஒல்லாந்துக் கட்டிடக் கலைஞரான தியோடூர் வான் எர்ப் 2,772 மீ² பரப்பளவில் மொத்தம் 30 அறைகளைக் கொண்டு வடிவமைத்துள்ளார். தற்போது இந்த அரண்மனை இந்நகரின் பிரபலமான சுற்றுலாத் தலமாக மாறியுள்ளது அதன் வரலாற்று பாரம்பரிய நிலை காரணமாக மட்டுமன்றி இவ்வரண்மனையின் தனித்துவமான உள்ளக வடிவமைப்பின் காரணமாகவும், மலாயக் கலாச்சார பாரம்பரியம், இசுலாமிய, இந்தியக் கட்டிடக்கலைகள் ஆகியவற்றின் கூறுகளையும் எசுப்பானிய, இத்தாலியத் தளபாடங்களையும் பொருத்துதல்களையும் கொண்டுள்ளமையே ஆகும்.

* மைமூன் அரண்மனை (ca.1890-1905)மைமூன் அரண்மனை (ca.1890-1905)
* உட்பகுதி (1890-1894)உட்பகுதி (1890-1894)
* வான்வழிக் காட்சி (1931)வான்வழிக் காட்சி (1931)
* மைமூன் அரண்மனை (2013)மைமூன் அரண்மனை (2013)

வெளி இணைப்புகள்
---------------

* பொதுவகத்தில் மைமூன் அரண்மனை தொடர்பாக ஊடகக் கோப்புகள் உள்ளன.

உசாத்துணைகள்
------------

1. ↑  "Istana Maimun Medan". *dolanyok.com*.
2. ↑  "Istana Maimun, Paduan Islam dan Eropa".
**நாட்டுப்புற உயிரியல்** அல்லது **நாட்டுப்புறவுயிரியல்** *(Folk biology or folkbiology)* என்பது கரிம உலகத்தை மக்கள் எவ்வாறு வகைப்படுத்துகிறார்கள் மற்றும் அவற்றிற்கான காரணங்களைப் பற்றி உணர்ந்தறியும் கல்வியாகும்.எல்லா இடங்களிலும் மனிதர்கள் தாவரங்கள் மற்றும் விலங்குகளை இனங்கள் போன்ற குழுக்களாக வகைப்படுத்துகின்றனர். பொது இனங்களின் இயல்பு மாறா நிலை பற்றியும் அவற்றில் கரிமச் செயல்முறைகளின் ஆதிக்கம் பற்றியுமான பரிணாம வளர்ச்சிக் கோட்பாடுகளை புரிந்து கொள்வதற்கு நாட்டுப்புற வகைபாடும் அறிவியல் வகைபாடும் உதவுகின்றன. பரிணாம உளவியலின் பயனாக அத்தகைய இயற்கை அமைப்புகள் யாவும் விவாதத்திற்குட்பட்ட, வழமையாக இருக்கின்ற "மனதின் பழக்கம்," என்று கருதப்பட்டாலும், இயற்கையான உலகத்தை அர்த்தமுள்ளதாக்க பயன்படுத்தும் கற்றலை ஊக்குவிக்கும் வகைப்படுத்தலே ஆகும்.

மேற்கோள்கள்
-----------

1. Medin, Douglas L. and Scott Atran, eds. *Folkbiology.* 1999: MIT Press. ISBN 0-262-63192-X.

புற இணைப்புகள்
--------------

Scott Atran (1999) Folkbiology பரணிடப்பட்டது 2005-10-13 at the வந்தவழி இயந்திரம் (பி.டி.எவ்), in Robert Wilson and Frank Keil, Ed. *The MIT Encyclopedia of the Cognitive Sciences*, pages 316-317. MIT Press.
**பூவாளூர் பொதியழகர் கோயில்** தமிழ்நாட்டில் தஞ்சாவூர் மாவட்டம், பூவாளூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பொதியழகர் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. வைகாசி மாதம் வைகாசி திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.

அருள்மிகு ஶ்ரீ பொதியழகர் கோயில் பரம்பரை பூசாரியாக வீ.குப்புசாமி மகன் கு.பிரகாஷ் இருந்து வருகிறார்.

```
    இந்த கோவில் தளம் மிகவும் பிரசித்தி பெற்ற இடம். தெற்கில் அய்யனார் ஆலயமும் மேற்கில் எழுவளாம்மன் மற்றும் சன்னாசியப்பர் ஆலயம் வடக்கில் பிள்ளையார் கோயில் கிழக்கில் கருப்பர் கோயில் என நான்கு எல்லையின் நடுவில் இருந்து அருள் பாவித்து வருகிறார் பொதியழகர்....
       -Er பொன்.அடைக்கலகுமார்
```
கணிதத்தில் **மையப்படுத்தப்பட்ட தசகோண எண்** (*centered decagonal number*) என்பது மையப்படுத்தப்பட்ட பலகோண எண்களில் ஒரு வகையாகும். தரப்பட்டப் புள்ளிகளில், ஒரு புள்ளியை மையப்படுத்தி மற்ற புள்ளிகளை அந்த மையப்புள்ளியைச் சுற்றி ஒரு ஒழுங்கு தசகோண வடிவின் அடுக்குகளாக அடுக்கப்பட்டால் அப்புள்ளிகளின் மொத்த எண்ணிக்கை ஒரு மையப்படுத்தப்பட்ட தசகோண எண்ணாகும். ஒரு அடுக்கிலுள்ள தசகோணத்தின் ஒரு பக்கத்திலுள்ள புள்ளிகள் அதற்கு முந்தைய அடுக்கின் தசகோணத்தின் ஒரு பக்கத்திலுள்ள புள்ளிகளைவிட எண்ணிக்கையில் ஒன்று அதிகமாக இருக்கும்.

*n* -ஆம் மையப்படுத்தப்பட்ட தசகோண எண் காணும் வாய்ப்பாடு:

{\displaystyle CD\_{n}=5(n^{2}-n)+1\,}
இவ்வாய்ப்பாட்டைப் பின்வருமாறு மாற்றியமைக்கலாம்:

{\displaystyle CD\_{n}=10{\frac {n(n-1)}{2}}+1\,}
அதாவது:

{\displaystyle CD\_{n}=10T\_{n-1}+1\,}
இதிலிருந்து *n* -ஆம் மையப்படுத்தப்பட்ட தசகோண எண், *(n−1)*-ஆம் முக்கோண எண்ணின் 10 மடங்கை விட ஒன்று அதிகமென அறியலாம்.

முதல் மையப்படுத்தப்பட்ட தசகோண எண்கள் சில: 

1, 11, 31, 61, 101, 151, 211, 281, 361, 451, 551, 661, 781, 911 , 1051, ... (OEIS-இல் வரிசை A062786)

அனைத்து மையப்படுத்தப்பட்ட தசகோண எண்களும் ஒற்றை எண்களாக அமைகின்றன. மேலும் பத்தடிமானத்தில் அவை 1 -ல் முடிகின்றன.

மையப்படுத்தப்பட்ட தசகோண எண்களின் மற்றொரு வாய்ப்பாடு:

{\displaystyle CD\_{n}=CD\_{n-1}+10(n-1)\,}
இங்கு *CD*1 = 1.

மையப்படுத்தப்பட்ட தசகோண பகா எண்
-------------------------------

ஒரு மையப்படுத்தப்பட்ட தசகோண எண்ணானது பகா எண்ணாக இருந்தால், அந்த எண் மையப்படுத்தப்பட்ட தசகோண பகா எண் என அழைக்கப்படும்.

முதல் மையப்படுத்தப்பட்ட தசகோண பகா எண்கள் சில:

11, 31, 61, 101, 151, 211, 281, 661, 911, 1051, 1201, 1361, 1531, 1901, 2311, 2531, 3001, 3251, 3511, 4651, 5281, ....

| * பா
* உ
* தொ
வடிவ எண்கள் |
| --- |
| ஈரளவு வெளி | 

|  |  |
| --- | --- |
| மையப்படுத்தப்பட்டவை | 
* மையப்படுத்தப்பட்ட முக்கோண எண்கள்
* மையப்படுத்தப்பட்ட வர்க்க எண்கள்
* மையப்படுத்தப்பட்ட ஐங்கோண எண்கள்
* மையப்படுத்தப்பட்ட அறுகோண எண்கள்
* மையப்படுத்தப்பட்ட எழுகோண எண்கள்
* மையப்படுத்தப்பட்ட எண்கோண எண்கள்
* மையப்படுத்தப்பட்ட நவகோண எண்கள்
* மையப்படுத்தப்பட்ட தசகோண எண்கள்
* Star numberகள்

 |
| மையப்படுத்தப்படாதவை | 
* முக்கோண எண்கள்
* வர்க்கம் (கணிதம்)s
* ஐங்கோண எண்கள்
* அறுகோண எண்கள்
* எழுகோண எண்கள்
* எண்கோண எண்கள்
* நவகோண எண்கள்
* தசகோண எண்கள்
* Dodecagonal numberகள்

 |

 |
| முப்பரிமாண வெளி | 

|  |  |
| --- | --- |
| மையப்படுத்தப்பட்டவை | 
* Centered tetrahedral numbers
* மையப்படுத்தப்பட்ட கனசதுர எண்s
* Centered octahedral numbers
* Centered dodecahedral numbers
* Centered icosahedral numbers

 |
| மையப்படுத்தப்படாதவை | 
* நான்முக எண்கள்
* கன எண்கள்
* எண்முக எண்கள்
* Dodecahedral numbers
* Icosahedral numbers
* Stella octangula numbers

 |
| பிரமிடு எண் | 
* சதுர பிரமிடு எண்கள்
* ஐங்கோண பிரமிடு எண்கள்
* அறுகோண பிரமிடு எண்கள்
* எழுகோண பிரமிடு எண்கள்

 |

 |
| நாற்பரிமான வெளி | 

|  |  |
| --- | --- |
| மையப்படுத்தப்படாதவை | 
* Pentatope numbers
* வர்க்கப்படுத்தப்பட்ட முக்கோண எண்கள்
* Tesseractic numbers

 |

 |
| உயர் பரிமான வெளிகள் | 

|  |  |
| --- | --- |
| மையப்படுத்தப்படாதவை | 
* 5-hypercube numbers
* 6-hypercube numbers
* 7-hypercube numbers
* 8-hypercube numbers

 |

 |
**கனவாய் மாரியம்மன் கோயில்** தமிழ்நாடு, தர்மபுரி மாவட்டத்தில் அமைந்துள்ள ஒரு மாரியம்மன் கோயில் ஆகும். கோயிலைச் சுற்றி இயற்கையான மரங்கள் அமைந்து குளுமையாக இருப்பதோடு அமைதியையும் ஏற்படுத்துகிறது.

இந்தக் கோவிலுக்குச் செல்ல தர்மபுரியிலிருந்து கடத்தூர் வழியில் 15 கி.மீ தொலைவில் உள்ள மாரியம்மன் நகர் என்ற நிறுத்தத்தில் இறங்கிச் செல்ல வேண்டும்.

பெயர்க் காரணம்
--------------

இந்த அம்மனுக்குக் கனவாய் மாரியம்மன் என ஏன் பெயர் வந்தது என்பதற்கு ஒரு பழங்கால கதை ஒன்று உள்ளது. தற்போது மூக்கனூர் மலை என அழைக்கப்படும் பெரியமலையின் தொடர்ச்சி மலையான குப்பைமலைக்கும் அதன் அருகில் இருக்கும் கருங்குப்பை என அழைக்கப்படும் மலைக்கும் இடையில் கணவாய் ஒன்று உள்ளது. கடத்தூர் பகுதியை சேர்ந்த வணிகன் ஒருவன் பல தூரத் தேசங்களுக்குச் சென்று வணிகம் மேற்கொண்டு தங்கம், வைரம் வைடூரியம் மாணிக்கம் முத்து பவளம் போன்ற பொருள்களை ஈட்டினான்.
தான் சேர்த்த செல்வங்களை எடுத்துக்கொண்டு தன் குதிரையில் சொந்த ஊர் திரும்ப முடிவு செய்தான். அவ்வாறு வரும்போது குப்பை மலைக்கும் கருங்குப்பை மலைக்கும் இடையில் உள்ள கணவாயைக் கடக்கும் சூழல் ஏற்பட்டது.

அடர்ந்த காட்டுப்பகுதியான கணவாயில் தன் குதிரையின் துணையோடு வேறு துணையின்றி தான் உழைத்துப் பெற்ற பொருள்களோடு பயணிக்கலானான். அடர்ந்த கணவாயை நெருங்கும் தறுவாயில் தன் பின்னால் யாரோ சிலர் பின் தொடர்வதாக உணர்ந்தான். திகிலுடன் திரும்பிப் பார்த்தான். அங்கே முகமூடி அணிந்த ஐந்து கொள்ளையர்கள் குதிரையில் அவனைப் பின் தொடர்ந்தனர். குதிரையை வேகமாக ஓட்டிக்கொண்டே தன் குலதெய்வமான மாரியம்மனிடம் வேண்டிக்கொண்டான். தன்னைப் பின்தொடரும் கொள்ளையரிடமிருந்து காப்பாற்றுமாறு உள்ளம் உருக வேண்டினான்.

சிறிது நேரத்தில் தனக்கும் கொள்ளையருக்குமான தூரம் அதிகமாவதை உணர்ந்தான். என்ன காரணம் என்று பார்த்தான் தன் பின்னால் வந்த கொள்ளையர்களுக்குப் பின்னால் வீரமங்கை ஒருத்தி வௌ்ளைக் குதிரையில் வந்து கொண்டிருந்தாள். அவளைக் கண்ட பின்னர் கொள்ளையர்கள் மறைந்து போயினர். கொள்ளையர்களுக்குப் பின்னால் வௌ்ளைக் குதிரையில் வந்த அந்த பெண் உருவத்தை வணிகன் பின் தொடர்ந்தான். அவ்வுருவம் படைசால்பட்டி என்ற ஊரின் தென்மேற்கே உள்ள மரங்கள் அடர்ந்த பகுதியில் மறைந்து போனது. இதனைக் கண்ட வணிகன் தன்னை காப்பாற்றியது தன் குலதெய்வமான மாரியம்மன் தான் என நம்பினான். அந்த உருவம் மறைந்த இடத்திலேயே ஓர் ஆலயம் எழுப்பினான். தன்னைக் கணவாயில் காப்பாற்றியதால் அதில் எழுந்தருளிய அம்மனுக்குக் கணவாய் மாரியம்மன் என அழைத்து வந்தான்.

படைசால்பட்டி என அழைக்கப்பட்ட ஊர் கால ஓட்டத்தில் மருவி ஒடசல்பட்டி என ஆனது. ஒடசல்பட்டியில் இருந்த இக்கோயில் தற்போது அதனை மையமாகக் கொண்ட மாரியம்மன் நகர் என்ற சிற்றூராகப் பிரிந்துள்ளது.

இப்போதும் கடத்தூரைச் சுற்றியுள்ள ஊர்களில் உள்ள பெரும்பாலான மக்களுக்குக் கனவாய் மாரியம்மனே குலதெய்வமாக உள்ளது.

அம்மனின் புகழை மாரியம்மன் நகரில் வசிக்கும் கவிஞர் கோவிந்தராசு அவர்கள் 

"மும்மலை குன்றின்
அடிவாரத்தில் நின்று
கள்வர்களை தடுத்து
காத்தருளிய
கனவாய் மாரியம்மனே!"
என்று பாடியுள்ளார்
**என் உயிர் நீதானே** (*En Uyir Nee Thaane*) என்பது 1998 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். எஸ். பி. இராஜ்குமார் இயக்கிய இப்படத்தில் பிரபு, தேவயானி ஆகியோர் முக்கிய வேடங்களில் நடித்தனர். இப்படம் தெலுங்கு படமான *பெல்லிசேசுகொண்டாம்* படத்தின் மறு ஆக்கம் ஆகும். படம் 1998 அக்டோபர் 19 அன்று கலவையான விமர்சனங்களுக்கு வெளியானது.

கதை
---

வாசு ( பிரபு ) ஒரு பணக்கார தொழிலதிபர். தனது தந்தைக்கு முறை தவறி பிறந்த மகனை அவன் தாயின் மரணத்திற்குப் பிறகு எடுத்து வளர்க்கிறார். இதை அவரது தந்தை எதிர்க்கிறார். இதனால் குழந்தையுடன் தனியாக வாழ வாசு வீட்டை விட்டு வெளியேறுகிறான். ஜானகி ( தேவயானி ) ஒரு கொலை வழக்கில் கொலைகாரனுக்கு எதிராக சாட்சியமளிக்கிறாள். இதனால் கொலைகாரனின் சகோதரன் பழிவாங்குவதற்காக ஜானகியை பாலியல் பலாத்காரம் செய்கிறான். இதன்பிறகு ஜானகியை அவரது சகோதரர் வீட்டிலிருந்து வெளியேற்றுகிறார். அவள் தன் தொழியின் வீட்டிற்குச் செல்கிறாள், ஆனால் அங்கே கூட, அவள் வெளியேற்றப்படுகிறாள். வாசு அவளை காப்பாற்ற வருகிறான். வாசுவின் முறைதவறி பிறந்த சகோதரனுக்கு தாயாகவும், வாசுவின் ஆலையில் மேலாளராகவும் ஜானகி ஆகிறாள். வாசு அவளை நோக்கி ஈர்க்கப்பட்டு அவளை திருமணம் செய்து கொள்ள விரும்புகிறான். அவள் அனுதாபத்தினால் அவ்வாறு செய்கிறான் என்று அவள் நம்புகிறாள். தனது அத்தை மகள் ( மகேஷ்வரி ) அமெரிக்காவிலிருந்து வருவதால், வாசு அவளையே திருமணம் செய்யவேண்டும் என்பதால் அவனது விருப்பத்தை ஏற்க்க வேண்டாம் என்று வாசுவின் தாயார் ( ஸ்ரீவித்யா ) ஜானகியிடம் கூறுகிறார. ஜானகி அதற்கு சம்மதித்து, தனக்கு பதிலாக மகேஸ்வரியை திருமணம் செய்து கொள்ளுமாறு வாசுவிடம் கேட்கிறாள். ஜானகியை பாலியல் வன்புணர்வு செய்தவன் அவளை திருமணம் செய்து கொண்டு, அவள் வழக்கை திரும்பப் பெறுச்செய்து பின்னர் அவளைக் கொன்றுவிட திட்டமிடுகிறான். வாசு அவளைக் காப்பாற்றுகிறான். இறுதியாக, மகேஸ்வரி ஜானகி மீதான வாசுவின் காதலை உணர்ந்து அவரை திருமணம் செய்ய மறுத்துவிடுகிறாள். வாசுவும் ஜானகியும் ஒன்றுபடுகிறார்கள்.

நடிகர்கள்
---------

* பிரபு வாசுவாக
* தேவயானி ஜானகியாக
* கவுண்டமணி புல்லட் ஜாக்கியாக
* செந்தில் நிக்கோலஸாக
* மகேஷ்வரி சீமாவாக
* ராசன் பி. தேவ் ராஜசேகராக
* ஸ்ரீவித்யா வாசுவின் தாயாக
* ராஜேஷ் ஜானகியின் அண்ணனாக
* சி. ஆர். சரஸ்வதி ஜானகியின் அண்ணியாக
* தியாகு காவல் ஆய்வாளராக
* மகேந்திரன் ராஜசேகரின் மகனாக
* முத்துக்காளை - வாகனப் பழுது பாப்பவராக
* எல். ஐ. சி. நரசிம்மன் காவல் ஆணையராக
* அம்பிகா விருந்தினர் தோற்றத்தில்

இசை
---

இப்படத்திற்கு தேவா இசையமைத்தார். ஒலிப் பேழையில் 5 பாடல்கள் உள்ளன. பழனி பாரதி, காமகோடியன், அறிவுமதி, எஸ். பி. ராஜ்குமார் ஆகியோர் பாடல் வரிகளை எழுதியுள்ளனர்..

|  |  |  |  |  |
| --- | --- | --- | --- | --- |
| **எண்.** | **பாடல்** | **பாடகர்கள்** | **பாடல் வரிகள்** | **நீளம் (மீ: கள்)** |
| 1 | ஜனவரி நிலவே | கிருஷ்ணராஜ், சுஜாதா | எஸ். பி. ராஜ்குமார் | 05:31 |
| 2 | மெல்ல மெல்ல | மனோ, சித்ரா | பழனி பாரதி | 05:16 |
| 3 | நிக்கோபார் | மனோ, தேவா | காமகோடியன் | 05:15 |
| 4 | பதினெட்டு வயசு | சுஜாதா, எஸ். பி. பாலசுப்பிரமணியம் | பழனி பாரதி | 05:03 |
| 5 | சிம்பொனி | பி. உன்னிகிருஷ்ணன், ஹரிணி | அறிவுமதி | 05:01 |
|

குறிப்புகள்
-----------

1. ↑  "காப்பகப்படுத்தப்பட்ட நகல்". 2013-09-29 அன்று மூலம் பரணிடப்பட்டது. 2021-02-10 அன்று பார்க்கப்பட்டது.
2. ↑
3. ↑
**கணபதிபாளையம்** இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், தொட்டியம் வட்டதில் இருக்கும் ஒரு சிற்றூர் ஆகும்.

அமைவிடம்
--------

இச்சிற்றூர், காட்டுப்புத்தூரில் இருந்து இரண்டு கி.மீ. தொலைவில் உள்ளது. இங்கு மொத்தம் 130 குடும்பங்கள் வசிக்கின்றன். இம்மக்களின் ஒரே தொழில் விவசாயம். இவ்வூர் தனது அனைத்து தேவைகளுக்கும் காட்டுப்புத்தூரை சார்ந்தே இருக்கிறது.

விவசாயம்
--------

இங்குள்ள அனைவரும் சிறு விவசாயிகள் ஆவர். அனைவரும் கிணற்றுடன் கூடிய மூன்று போகமும் விளையக்கூடிய விளைநிலங்களை வைத்துள்ளனர். இது ஆண்டு முழுவதும் தண்ணீர் வசதி உள்ள பகுதியாகும்.

வாழை, கரும்பு, நெல், மரவள்ளிக்கிழங்கு, கடலை மற்றும் காய்கறிகள் வருடந்தோறும் பயிரிடப்படுகின்றன.

கிணற்றிலிருந்து நீர் இறைப்பதற்கு, அனைத்து விவசாயிகளும் தமிழக அரசின் இலவச மின்சார வசதி பெற்றுள்ளனர்.

பால் உற்பத்தியாளர்கள் கூட்டுறவு சங்கம்
--------------------------------------

இவ்வூர் மக்களின் வாழ்க்கை உயர்வுக்கு இக்கூட்டுறவு நிறுவனம் மிகுந்த உறுதுணையாக இருக்கிறது என்றால் அது மிகையாகாது. இங்குள்ள மக்கள் உற்பத்தி செய்யும் பாலை காலையும் மாலையும் சேகரித்து, தமிழக அரசின் ஆவின் நிறுவனத்திற்கு அனுப்புவதே இந்நிலையத்தின் பணியாகும். பின், அவற்றிக்கான தொகையை 14 நாட்களுக்கொரு முறை பட்டுவாடா செய்கிறது. பாலுக்கான கொள்முதல் விலையை தமிழக அரசு நிர்ணயிக்கிறது.

இவ்வூர் மக்களின் தினசரி சில்லரை செலவுகளுக்கும், குழந்தைகளின் கல்விச்செலவுகளுக்கும் இத்தொகையே பெரிதும் பயன்படுகிறது.

கல்வி வசதிகள்
-------------

இவ்வூரில் உள்ள ஊராட்சி ஒன்றிய துவக்கப்பள்ளி ஐந்தாம் வகுப்பு வரை கல்வி வழங்குகிறது. மேற்படிப்புக்கு காட்டுப்புத்தூரில் உள்ள ஜமீந்தார் மேல்நிலைப்பள்ளி உள்ளது. கடந்த 2 வருடமாக குழந்தைகளை ஆங்கில வழி கல்வி பள்ளிகளில் சேர்த்து வருகின்றனர் (கிட்டத்தட்ட 15 குழந்தைகள் தற்போது ஆங்கில வழி கல்வியில் படித்து வருகின்றனர்.)

போக்குவரத்து வசதி
-----------------

காட்டுப்புத்தூரிலிருந்து மோகனூர் வரை, இவ்வூர் வழியாக மணிக்கொருமுறை சிற்றுந்து (மினிபஸ்) இயக்கப்படுகிறது. காட்டுப்புத்தூரிலிருந்து, சுற்றியுள்ள அனைத்து நகரங்களுக்கும் பேருந்துகள் உள்ளன.

aafdasf

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**சுப்பிரமணியர் ஞானம்** |

**சுப்பிரமணியர் ஞானம்** என்னும் நூல் 35 பாடல்களை மட்டுமே கொண்ட ஒரு சிறு நூல். நூலின் அமைதியைக் கொண்டு இதனைப் 16 ஆம் நூற்றாண்டு நூல் எனக் கணித்துள்ளனர்.  

மேரு மலையை முதலில் சுற்றி வருபவருக்கு மாங்கனி என்றான் சிவன். பிள்ளையார் அம்மையப்பரைச் சுற்றிவந்து மாங்கனியைப் பெற்றுக்கொண்டான். மயிலில் ஏறிச் சுற்றிவந்த இளையவன் முருகனை மலையரசனாக்கிப் பெற்றோர் மகிழ்ந்தனர். அசுரர் தரும் துன்பத்திலிருந்து தம்மைக் காக்கும்படி முனிவர்கள் முருகனை வேண்டினர். முருகள் அசுரர்களை அழித்து முடித்த நேரத்தில் அகத்திய முனிவர் தனக்கு அருளுரை வழங்கும்படி கேட்டுக்கொண்டார். அப்போது வழங்கப்பட்ட உரை இது என்பது இந்நூல் பற்றிய கதை. 

பஞ்சாக்கர மந்திரம், பீஜ மந்திரம், சத்தி தியானம் முதலானவை இதில் சொல்லப்பட்டுள்ளன. சதுரகிரி, பொதியமலை முதலான மலைப்பெயர்கள் இப்பாடல்களில்வருகின்றன. அட்டாங்க யோகத்தின் வழியே சிவநிலை கொள்க எனச் சொல்லி நூல் முற்றுப்பெறுகிறது.

பாடல் எடுத்துக்காட்டு
---------------------

ஒழியாத சுழுமுனையில் ஒடுங்கி நல்ல

உற்றகலை வாசிசிவ யோகத் தேகி
வழியான துறையறிந்து மவுனம் கொண்டு 

மகத்தான அண்டம் வரை முடிமேல் சென்று
தெளிவான ஓங்கார வடிவேல் கொண்டு 

தெளிந்துமன அறிவாலே தன்னைக் கண்டு
வெளியான பரவெளியில் வாசமாகி 

வேதாந்த சத்திசிவ ஆதி காப்பே

கருவிநூல்
---------

1. ↑  மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
2. ↑  ஞானக்கோவை என வழங்கும் சித்தர் பாடல்கள் பதிப்பாசிரியர் அரு.இராமநாதன் பிரேமா பிரசுரம், 23 ஆற்காடு ரோடு, சென்னை 24 வெளியீடு, இரண்டு பாகம், மொத்தம் 686 பக்கம், ஐந்தாம் பதிப்பு 1986 - பக்கம் 311
3. ↑  காப்புச் செய்யுள்
**மொட்ட முனிசுவரன்** என்பவர் தமிழ்நாட்டில் மதுரையில் உள்ள மீனாட்சியம்மன் கோயிலின் வடக்கு கோபுரத்தில் உள்ள முனிசுவரனாகும். மீனாட்சியம்மன் கோயிலின் பிற கோபுரங்களில் உள்ளதைப் போல் சிற்பங்களின்றி இக்கோபுரம் கட்டப்பட்டதால், இதனை **மொட்டை கோபுரம்** என்று அழைக்கப்பட்டு வந்துள்ளது. இம்மொட்டை கோபுரத்தடியில் குடிகொண்ட முனிசுவரனை, **மொட்ட முனி** , *மொட்ட கோபுரத்தான்* எனப் பல பெயர்களால் அழைத்துவருகின்றனர்.

தொன்மம்
-------

முனிசுவரன் மொட்ட கோபுரத்தில் தங்கியமைக்காக சொல்லப்படுகின்ற தொன்மமானது, முனிசுவரன் என்பவர் சிவபெருமானின் கணங்களில் ஒருவர். அவர் சிவபெருமான் மற்றும் மீனாட்சியின் திருமணத்தினைக் காணவந்தார். திருமணம் முடிந்ததும் சிவபெருமானிடம் விடைபெற்று கயிலை திரும்ப வினவிய போது, சிவபெருமான் மீனாட்சி கோயிலின் மொட்டைக் கோபுரத்தில் தங்கும்படி கூறியதாகவும், அதனால் முனிசுவரன் இங்கேயே தங்கிவிட்டதாகவும் தெரிவிக்கப்படுகிறது.

வழிபாடு
-------

மொட்ட முனியை மதுரையில் உள்ள மக்கள் வழிபட்டு வருகிறார்கள். அவர்களின் குழந்தைகள் எந்தக் காரணமும் இல்லாமல் அழுதால், அக்குழந்தையை முனிசுவரன் கோயிலுக்கு அழைத்துவந்து விபூதி கொடுக்கின்றார்கள்.

ஆதாரங்கள்
---------

1. ↑  "காப்பகப்படுத்தப்பட்ட நகல்". 2015-01-23 அன்று மூலம் பரணிடப்பட்டது. 2016-10-15 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2015-01-23 அன்று மூலம் பரணிடப்பட்டது. 2016-10-15 அன்று பார்க்கப்பட்டது.
**சி. கே.நானு** (C. K. Nanu) இந்தியாவின் கேரளாவிலுள்ள வடகரை சட்டமன்ற தொகுதியின் உறுப்பினாராக இருந்தார். இவர் சனதாதள கட்சியை பிரதிநிதித்துவப் படுத்துகிறார்.

அரசியல்
-------

காங்கிரசு சேவாதள தொண்டராக தனது அரசியல் வாழ்க்கையை சி. கே.நானு தொடங்கினார். மாநில இளைஞர் காங்கிரசு செயலாளராகவும், தலைவராகவும் இருந்தார். பிப்ரவரி 2000 ஆம் ஆண்டு முதல் மே 2001 ஆம் ஆண்டு வரை வனம் மற்றும் போக்குவரத்து அமைச்சராக இருந்தார். 1996, 2001, 2011 மற்றும் 2016 ஆகிய ஆண்டுகளில் கேரள சட்டமன்றத்திற்கு தேர்ந்தெடுக்கப்பட்டார்.

தனிப்பட்ட வாழ்க்கை
------------------

1937 ஆம் ஆண்டு செப்டம்பர் மாதம் ஆறாம் தேதியன்றுசி.கே.குஞ்சப்பு மற்றும் சிருதா ஆகியோருக்கு மகனாகப் பிறந்தார். இவருக்கு திருமணமாகி மாலதி என்ற மனைவியும், இரண்டு மகன்களும் ஒரு மகளும் உள்ளனர். 13 ஆண்டுகளுக்கு முன்பு மகள் இறந்து விட்டார்.

மேற்கோள்கள்
-----------

1. ↑  "Members - Kerala Legislature". 6 May 2016 அன்று மூலம் பரணிடப்பட்டது. 24 April 2016 அன்று பார்க்கப்பட்டது.
2. ↑  "Members - Kerala Legislature". *niyamasabha.org*. 2020-10-01 அன்று பார்க்கப்பட்டது.
**கிருமாம்பாக்கம்** (*Kirumampakkam* ) என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். தேசிய நெடுஞ்சாலை 45ஏ – கடலூர் சாலையில் புதுச்சேரியில் இருந்து 15 கிலோமீட்டர் தொலைவில் அமைந்துள்ளது.

எல்லைகள்
--------

மேற்கில் தமிழ்நாட்டின் நாகப்பனூர் கிராமம், வடக்கில் தமிழ்நாட்டின் மடப்பட்டு கிராமம், கிழக்கில் பனித்திட்டு கிராமம், தெற்கில் பிள்ளையார் குப்பம் ஆகியன கிருமாம்பாக்கம் கிராமத்திற்கு புவியியல் எல்லைகளாக அமைந்துள்ளன கிருமாம்பாக்கம் பகுதியில் நெல் மணிலா கரும்பு ஆகிய பயிர் வகைகள் சாகுபடி செய்யப்படுகிறது கிருமாம்பாக்கத்தில் இருந்து ஒன்றரை கிலோ மீட்டர் தொலைவில் கடற்கரை அமைந்துள்ளது சுற்றுலா பயணிகளுக்கு ஏற்றவாறு ஏரிகள் புரன் அமைக்கப்பட்டு
கிருமாம்பாக்கம் பகுதியில் பகுத்தறிவுடன் சட்டத்துக்கு உட்பட்டு நடக்கும் சில சமூக ஆர்வலர்கள் செயல்பாட்டாளர்கள் தொடர்ச்சியான சமூகத்திற்கு எனக்காகவும் மகேஷ் குமார் என்பவர் மற்றும் நந்தா என்பவர் தொடர்ச்சியாக பாடுபட்டு வருகின்றார்கள்

சாலைப் போக்குவரத்து
-------------------

தேசிய நெடுஞ்சாலை 45ஏ – கிருமாம்பாக்கம் கடலூர் சாலை வழியாக புதுச்சேரியுடன் இணைகிறது. மேலும் கிருமாம்பாக்கம் – பாகூர் சாலை கிருமாம்பாக்கத்தை பாகூருடன் இணைக்கிறது. இவ்வொன்றியத்தின் தலைமையிடமான கிருமாம்பாக்கம் தமிழ்நாட்டுக் கிராமம் நாகப்பனூர் கிராமத்திற்கு நுழைவாயிலாக உள்ளது.

அரசியல்
-------

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் கிருமாம்பாக்கம் கிராமம் இருக்கிறது.

படக்காட்சியகம்
--------------

* கிருமாம்பாக்கம் கிராமப் பஞ்சாயத்தின் வரைபடம்கிருமாம்பாக்கம் கிராமப் பஞ்சாயத்தின் வரைபடம்
* கிருமாம்பாக்கம் , பாகூர் ஒன்றியம்கிருமாம்பாக்கம் , பாகூர் ஒன்றியம்
* கிருமாம்பாக்கம் கிராமப் பஞ்சாயத்து, பாகூர் ஒன்றியம் வரவேற்புப் பலகைகிருமாம்பாக்கம் கிராமப் பஞ்சாயத்து, பாகூர் ஒன்றியம் வரவேற்புப் பலகை

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-25 அன்று பார்க்கப்பட்டது.

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]